திருவல்லிக்கேணி திவ்யதேசத்தில் இன்று காலை [16.9.2014] ஸ்ரீ கிருஷ்ணர் சேஷவாஹனத்தில் புறப்பாடு கண்டு அருளினார். தள்ளித் தளர் நடையிட்டு இளம் பிள்ளையாய் மாயக்கண்ணன் புரிந்த லீலா விநோதங்களை நினைவு கூறும் விதமாக காளிங்க நர்த்தனம் புரியும் அழகான குட்டி கண்ணன் சேஷ வாஹனத்தில் பக்தர்களுக்கு அருள் செய்தார். பக்தர்களை உய்விப்பதற்க்காக இவ்வுலகத்தில் அவதரித்து, வாழ்ந்து, நாம் அறிவு பெற நல்லமுதமாம் 'ஸ்ரீ பகவத் கீதையை' அருளிய கண்ணபிரானின் திருவடிகளை பற்றியவருக்கு, நிர்ஹேதுக க்ருபை உடையவனான எம்பெருமான் எல்லா நலன்களையும் தானே அளித்து, நம்மை பாதுகாப்பார்.